2 may 1808

Madriddə 2 may 1808 və ya Məmlüklərin Hücumu () — İspaniya rəssamı Fransisko Qoyyanın çəkdiyi rəsm əsəri. Rəsm əsəri "Madriddə 3 may 1808"lə birlikdə 1814-cü ildə çəkilmişdir. Hazırda Madriddə yerləşən Prado muzeyində sərgilənməkdədir.

 Tarixi 
1808-ci ildə fransızlar İspaniyanı işğal etmişlər. Napoleon Bonapart Portuqaliyanı tutmaq bəhanəsi ilə İspaniyanı tutmaq və idarəni qardaşı Jozef Bonaparta buraxmaq istəyirdi. İspaniya kral ailəsini ortadan qaldırmaq məqsədi Madriddə böyük üsyana səbəb olmuşdur. Bu üsyan 2–3 may 1808 tarixlərində frnasız general Yoahim Müratın başçısı olduğu orduya qarşı baş vermişdir.

Əsərdə fransızlara tərəf döyüşən məmlüklər ilə ispan üsyançılar arasındakı döyüş təsvir olunur. İspanlar məmlüklərə hücum edərək böyük vəhşətə və döyüşə səbəb olurlar.

Rəsm əsəri Puerta del Sol yaxınlığındakı Kalle de Alkalda çəkilmişdir.

 Əsər 
Bu əsər 1814-cü ildə fransızların İspaniyanı tərk eməsindən sonra İspaniyanın müvəqqəti hökuməti tərəfindən sifariş edilmişdir. Bu hökumət daha sonra yerini VII Fernandoya buraxacaqdı. Rəssam Madrid xalqını soyuq silahlardan istifadə edən, bilinməyən qəhrəmanlar kimi təsvie etmişdir. Bu isə kralı məmnun etməmişdir. Bu səbəbdən hər iki tablo uzun illər sərgilənməmişdir.

Qoyya hər iki əsərdə xaotik üsluba üstünlük vermişdir. Beləcə əsərlər daha gerçəkçi alınmışdı.

 Həmçinin bax 
 Madriddə 3 May 1808

 İstinadlar 

Kateqoriya:Fransisko Qoyyanın rəsm əsərləri
Kateqoriya:1814-cü ildə çəkilmiş rəsm əsərləri
Kateqoriya:Madrid tarixi
Kateqoriya:Alleqorik rəsm əsərləri
Kateqoriya:İncəsənətdə atlar
Kateqoriya:İspan rəssamlarının Prado muzeyindəki əsərləri
Kateqoriya:Napoleon müharibələri haqqında əsərlər
Kateqoriya:Ölüm haqqında rəsm əsərləri
Kateqoriya:Romantik rəsm əsərləri
Kateqoriya:Tarixi rəsm əsərləri
Kateqoriya:Üsyanlar haqqında əsərlər
Kateqoriya:Uydurmada Madrid